Plaaswerker in kamer vermoorLuan Preston (Foto: Facebook) Die KwaZulu-Natalse polisie ondersoek ŉ saak van moord nadat ŉ plaaswerker oor die naweek in sy kamer op ’n plaas tussen Port Shepstone en Oslo-strand verskeie kere met ’n voorwerp gesteek en verwurg is. Kol. Thembeka Mbele, woordvoerder van die polisie, het aan Maroela Media gesê die liggaam van ’n man is Saterdag op die plaas waar hy gewerk het gevind. Die man het verskeie steekwonde aan sy liggaam gehad. Maroela Media verneem die slagoffer is Luan Preston. Volgens Ian Cameron, AfriForum se hoof van gemeenskapsveiligheid, was daar geen gedwonge toegang tot die kamer nie. Van Preston se persoonlike besittings word vermis ná die voorval, het Mbele gesê. Niemand is nog in verband met die voorval in hegtenis geneem nie. Preston se ma, Elsabe, het op Facebook aan haar seun hulde gebring. “So sal moeder soos jy my genoem het jou onthou altyd besig om iets met daai besige hande te doen rus sag my kind (sic),” het sy geskryf by ŉ foto waar Luan besig was om aan ŉ vierwielmotorfiets te werk. Luan Preston. (Foto: Facebook)